open-index/open-wikipedia-markdown huggingface dataset:
Elina Viinamäki

**Elina Viinamäki** (s. 1971 Salla) on suomalainen kirjailija ja opettaja. Hänen esikoisteoksensa, novellikokoelma *Vaimoni – ja muita henkilökohtaisia asioita* (Atena, 2021) oli ehdolla Helsingin Sanomien kirjallisuuspalkinnon saajaksi. Kriitikko Outi Hytösen mukaan esikoisteos sisältää yhdeksän hyytävää ihmiskuvausta, jotka "näyttävät ihmisen paljaana ja kauheimmillaan. Ahdistavista tilanteista kerrotaan rauhallisesti ja tunteilematta", ja Viinamäki "on testannut novelleissaan mitä tapahtuu, kun kuvitelmat tai päässä pyörivät häiritsevät ajatukset saavat vallan ja alkavat määrittää todellisuutta." Viinamäen toinen teos, romaani *Käypä hoito* (Atena, 2024), oli ehdolla vuoden 2025 Runeberg-palkinnon saajaksi.  

## Teokset

**Käypä hoito*. Romaani. Jyväskylä: Atena, 2024.
**Vaimoni – ja muita henkilökohtaisia asioita*. Novellikokoelma. Jyväskylä: Atena, 2021. 

## Lähteet
Isaak Kikoin

**Isaak Konstantinovitš** (**Kušelevitš**)** Kikoin** (; 28. maaliskuuta 1908 – 28. joulukuuta 1984) oli liettualais-syntyinen ydinfyysikko, joka työskenteli Neuvostoliiton ydinaseohjelmassa. Osan opinnoistaan oli Kikoin suorittanut Leningradin tiedeinstituutissa. Hänen tiedeopintojensa ohjaajana toimi Abram Ioffe. Taustaltaan syntyperäinen juutalainen Kikoin toimi vielä 1970-luvulla.

Kurtšatov-instituutissa työskennellyt  I.K. Kikoin palkittiin muun muassa Neuvostoliiton valtionpalkinnolla, Sosialistisen työn sankarin arvonimellä sekä Leninin palkinnolla.

## Lähteet

## Aiheesta muualla
* https://www.valka.cz/Kikoin-Isaak-Konstantinovic-t256567
Ljørdalenin kirkko

**Ljørdalenin kirkko** () on Trysilin kunnassa Norjassa sijaitseva puinen pitkäkirkko vuodelta 1872.

## Lähteet

## Aiheesta muualla
Katastrofilääketiede

**Katastrofilääketiede** on katastrofin jälkeen annettavaa lääketieteellistä apua. Katastrofialueilla tämä on pääasiassa tavallista lääketieteellistä työtä. Lääketieteellinen apu on osa muuta katastrofiapua, kuten majoituksen, puhtaan juomaveden ja riittävän ravinnonsaannin turvaamista.  Katastrofi on tilanne, jolla on tai voi olla vakavia vaikutuksia ihmisiin, ympäristöön, omaisuuteen sekä kulttuuriperintöön. Kielitoimiston mukaa suomen kielessä katastrofista puhuttaessa voidaan käyttää myös sanaa suuronnettomuus. 

Kaikenkokoiset yhteisöt voivat kohdata kriisejä, jotka vaikuttavat merkittävästi sen kansalaisiin ja niiden kykyyn tarjota peuspalveluja, jotka mahdollistavat yhteisön toiminnan. Kun nämä haasteet syntyvät, on tärkeää, että on koulutettuja ammattilaisia, jotka ovat valmiita käsittelemään kansanterveysalan hätätilanteita ja lieventämään syntyviä vahinkoja. Tämän seurauksena katastrofilääketieteestä on tullut nouseva ala, joka auttaa yhteiskuntia varautumaan ja hallitsemaan vakavia tilanteita, jotka voivat mahdollisesti vaikuttaa tuhoisasti. 

Luonnonkatastrofi voi vaikuttaa ihmisten terveyteen välittömästi tai viivästyneesti. Esimerkiksi maanjäristyksessä syntyy välittömästi murskavammoja tai tulva voi viivästyneesti aiheuttaa aliravitsemusta tai hätämajoituksessa levitä kehkotuberkuloosi. Suuronnettomuudet voivat synnyttää suuria potilasmääriä. Ne vaativat nopeita ja tehokkaita toimia, jotta mahdollisimman moni voidaan hoitaa ja pelastaa asianmukaisesti. Sairaaloilla on etukäteen laadittuja suuronnettomuussuunnitelmia suuronnettomuuksien varalta. 

## Katastrofilääketieteen koulutus Suomessa
Helsingin yliopiston, Itä-Suomen yliopiston, Oulun yliopiston,  Tampereen yliopiston ja Turun yliopiston lääketieteelliset tiedekunnat järjestävät lääketieteen opiskelijoille vapaavalintaisen opintokokonaisuuden "*Sotilaslääketiede: kenttä- ja katastrofilääkinnän perusteet*" yhteistyössä puolustusvoimien kanssa. Sotilaslääketieteen keskuksen ensihoito- ja simulaatiosektori toimii kotimaassa ensihoidon ja katastrofilääketieteen asiantuntijana. Se järjestää alan simulaatiokoulutusta puolustusvoimien omille yksiköille sekä muille viranomaisyhteistyötahoille. 

Avustusjärjestöt, kuten Suomen Punainen Risti kouluttaa avustustyöntekijäreserviin kuuluvia terveydenhuoltoalan ammattilaisia työskentelemään katastrofitilanteissa ja  aseellisissa konflikteissa.   

## Lähteet
Big Train

**Big Train** on brittiläinen television sketsisarja, jota esitti BBC Two -kanava kahden tuotantokauden verran, kuusi jaksoa syksyllä 1998 ja kuusi uutta jaksoa vuonna 2002. Arthur Mathewsin ja Graham Linehanin luoman sarjan keskeisiä näyttelijöitä ovat Simon Pegg, Mark Heap, Kevin Eldon, Julia Davis, Catherine Tate ja Amelia Bullmore. Näyttelijät toimivat myös käsikirjoittajina. Sarjaa on esitetty myös Suomessa.

Surrealistiseksi sanotun ja mustaa huumoria viljelevän komediasarjan sketsiaiheita ovat muun muassa Paholainen Jeesuksen alaisena nykyaikaisessa toimistossa, palomiesten työtä ihailevat ja häiritsevät punatakkiset esteratsastajat, solkenaan kiroileva sairaanhoitaja Florence Nightingale ja absurdit parodiat ranskalaisista taide-elokuvista. Monissa sketseissä ihmiset käyttäytyvät ilman selityksiä eläinten tavoin. Sketsit kuvattiin 35 millimetrin filmille, mikä teki sarjan visuaalisesta ilmeestä huoliteltua.

## Lähteet
Ahmad Khomeini

Sayyid **Ahmad Khomeini** (; 1946 – 1995 Teheran) oli Ruhollah Khomeinin nuorin poika.

Khomeini muutti vuonna 1966 isänsä luo Najafiin, jossa hänestä tuli papiston edustaja. Iranin vallankumouksen jälkeen hän koordinoi isänsä paluun Iraniin ja osallistui tämän sekä hallinnon virkamiesten väliseen vuoropuheluun. Khomeini vähensi osallistumistaan politiikkaan isänsä kuoltua vuonna 1989 ja Ali Khamenein noustua valtaan. Hän jatkoi tämän jälkeen opintojaan Qomissa. Viimeisinä vuosinaan Khomeini vastusti Akbar Hašemi Rafsandžanin pyrkimyksiä talouden liberalisointiin. Häntä pidettiin mahdollisena tulevana Iranin uskonnollisena johtajana. Khomeini kuitenkin sai sydänhalvauksen, vajosi koomaan ja kuoli Teheranissa vuonna 1995. Hänet haudattiin isänsä viereen.

Khomeinin odottamatonta kuolemaa on pidetty salaperäisenä, ja siitä onkin tehty erilaisia olettamia. Historioitsija Hossein Dehbashi väitti kuoleman johtuneen huumausaineiden yliannostuksesta. Hänen mukaansa väite oli peräisin entiseltä presidentti Rafsandžanilta. Dehbashin näkemys herätti ankaraa vastustusta sekä konservatiivien että reformistien piireissä. Reformisti Javad Emam väitti yliannostusväitteen olevan osa jyrkän linjan edustajien kampanjointia maltillisen linjan kannattajia vastaan. Konservatiivinen historioitsija Abbas Salimi Namin puolestaan syytti Dehbashia heikosta historian tuntemuksesta. Dehbashi tuomittiin väitteestään heinäkuussa 2022 kuudeksi kuukaudeksi vankeuteen. Häntä ei kuitenkaan pidätetty, ja hänen syytteensä kumottiin osana joukkoarmahdusta helmikuussa 2023.

## Lähteet
Victor Nordan

**Victor Nordan** (13. toukokuuta 1862 Kristiania – 8. toukokuuta 1933 Oslo) oli norjalainen arkkitehti, joka suunnitteli erityisesti sairaaloita ja kirkkoja. Hänen isänsä oli arkkitehti Jacob Wilhelm Nordan.
## Töitä

Heskestad kirke.jpg|Heskestadin kirkko (1904)
Evenstad kirke.JPG|Evenstadin kirkko (1904)
Holøydalen kapell med kirkegård.jpg|Holøydalenin kirkko (1908)

## Lähteet

## Aiheesta muualla
Nordan

**Nordan** on seuraavien henkilöiden sukunimi:

* Jacob Wilhelm Nordan (1824–1892), norjalainen arkkitehti
* Victor Nordan (1862–1933), norjalainen arkkitehti
Nyborg (Ruotsi)

**Nyborg** on taajama Kalixin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 769 asukasta vuoden 2023 lopussa.

## Lähteet
Nyborg

**Nyborg** voi tarkoittaa seuraavia:

## Paikannimenä

* Nyborgin kunta Tanskassa
** Nyborg, Nyborgin kunnan keskustaajama
* Nyborg, taajama Kalixin kunnassa Ruotsissa

## Sukunimenä
* August af Nyborg (1833–1927), suomalainen pormestari, hovioikeudenneuvos ja senaattori
* Carl Adolf af Nyborg (1879–1942), suomenruotsalainen kirjailija
* Keith Nyborg (1930–2019), yhdysvaltalainen liikemies, karjankasvattaja ja suurlähettiläs
* Reidar Nyborg (1923–1990), norjalainen maastohiihtäjä.
Lucas Pettersson

**Lucas Pettersson** (s. 17. huhtikuuta 2006 Örnsköldsvik, Ruotsi) on ruotsalainen jääkiekkoilija.  Hänen pelipaikkansa on keskushyökkääjä ja hän laukoo vasemmalta. Petterson edustaa SHL-joukkue MoDo Hockeyta. Hänellä on sopimus joukkueen kanssa kauden 2026–2027 loppuun saakka.

Petterssonin kasvattajaseura on ÖSK HK. NHL-joukkue Anaheim Ducks varasi hänet toisella kierroksella 35. varausvuorolla . Pettersson on pelannut 24 SHL:n runkosarjan ottelua. Näissä otteluissa hän on syöttänyt yhden maalin. Uran tilastot päivitetty 10. joulukuuta 2024.

## Lähteet
Rolfs

**Rolfs** on asuinalue Kalixin kunnassa Norrbottenin läänissä samannimisessä historiallisessa maakunnassa Ruotsissa. Se muodosti aiemmin oman taajamansa, mutta kasvoi kiinni Kalixin taajamaan vuonna 2018.

## Lähteet
Karlsborg (Kalix)

**Karlsborg** on teollisuusalue Kalixin kunnassa Norrbottenin läänissä samannimisessä historiallisessa maakunnassa Ruotsissa. Siellä sijaitsee muun muassa Billerudin paperitehdas.

## Lähteet
Paaskeri

**Paaskeri** () on taajama Kalixin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 208 asukasta vuonna 2021.

## Lähteet
Belizen yliopisto

**Belizen yliopisto** (, UB) on vuonna 2000 perustettu julkinen yliopisto Belizessä, Keski-Amerikassa. Yliopiston pääkampus sijaitsee pääkaupunki Belmopanissa. Lisäksi yliopistolla on kampukset Belize Cityssä, Central Farmissa ja Punta Gordassa.

Kooltaan yliopisto on melko pieni: opiskelijoita on alle 4&nbsp;000. Pääosa Belizen yliopiston opiskelijoista opiskelee alempaa korkeakoulututkintoa (B.Sc. tai B.A.) tai sitä suppeampaa associate-tutkintoa. Vain pieni osa yliopisto-opiskelijoista opiskelee ylemmän korkeakoulututkinnon. 

Belizen yliopisto perustettiin vuonna 2000 yhdistämällä viisi oppilaitosta: University College of Belize (UCB), Belize Technical College (BTC), Belize Teachers’ Training College (BTTC), Belize School of Nursing (BSN) ja Belize College of Agriculture (BCA). Yliopiston pääkampus siirtyi virallisesti pääkaupunki Belimopaniin vuonna 2004. Kesällä 2024 yliopisto kertoi käynnistävänsä viisivuotisen lääketieteen kandidaattikoulutuksen (B.Sc.) Belizessä ja perustavansa lääketieteellisen tiedekunnan.

Belizen yliopisto luokitellaan tyypillisesti kotimaansa parhaaksi yliopistoksi. Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2024 maailmanlistan sijalle 7962.

## Lähteet
Barium (kaupunki)

**Barium** () oli antiikin aikainen kaupunki Apuliassa Italiassa. Se on kehittynyt nykyiseksi Barin kaupungiksi ja sijaitsi sen paikalla.

## Maantiede

Bariumin kaupunki sijaitsi Italian niemimaan itärannikolla eli Adrianmeren rannalla 75 roomalaista mailia luoteeseen Brundisiumista ja 36 mailia itäkaakkoon Aufidus (nyk. Ofanto) -joen suusta. Strabon antaa vastaaviksi mitoiksi 700 ja 400 stadionia, mutta ne ovat kummatkin liioiteltuja.

Barium oli tärkeä satamakaupunki. Sen lisäksi se sijaitsi merkittävässä teiden risteyskohdassa, jossa ristesivät Adrianmeren rannikkoa pitkin kulkenut tie sekä sisämaasta tullut tärkeä tie, joka oli ensin Via Minuciaa ja sittemmin Via Appiaa oikaissutta Via Trajanaa. Lisäksi Bariumista kulki poikkitie Italian ”saappaankoron” poikki Tarakseen eli roomalaisittain Tarentumiin. Sen pituus oli *[[Itinerarium Antonini Augusti]]n* mukaan 60 mailia.

## Historia

Barium oli alun perin peuketien (*Peucetii*) heimon kaupunki. Se ei esiinny antiikin ajan historiankirjoituksessa ennen aikaa, jolloin roomalaiset valtasivat Apulian, eivätkä antiikin lähteet kerro myöskään sen synnystä. Kaupungin lyömät rahat kuitenkin osoittavat, että se sai jo varhain paljon kreikkalaisia vaikutteita. Vaikutteet saattoivat olla peräisin Taraksesta. Rahat myös osoittavat, että kaupunki on ollut suhteellisen merkittävä 200-luvulla eaa.

Livius mainitsee Bariumin lyhyesti. Myös Horatius mainitsee sen kalastajakaupunkina. Tacituksen mukaan Barium oli asemaltaan *[[municipium]]*. Sen nimi esiintyy Apulian kaupunkien joukossa myös Strabonilla, Plinius vanhemmalla ja muilla maantieteilijöillä.

Mainintojen perusteella Bariumin satama oli alueen tärkein jo 180 eaa. Roomalaisena *municipiumina* kaupunki luettiin Claudian ''tribukseen''. Kaupungin asukkaasta käytettiin etnonyymiä *Barinus*, kreikaksi *Barīnos* (). Kaupungista tuli piispanistuin vuonna 347, ja sen ensimmäinen piispa oli Gervasius.

Bariumin sijainti tärkeän tien varrella sekä sen satama edesauttoivat kaupungin säilymistä, mutta se ei vaikuta nousseen tavallista *municipiumia* merkittävämmäksi ennen Länsi-Rooman kukistumista. Se oli pitkään langobardien, saraseenien ja bysanttilaisten kiistakapulana, mutta päätyi vuonna 875 Bysantille. Bysanttilaiset tekivät kaupungista Longobardian *[[thema]]n* pääkaupungin, jossa hallitsi maaherrana *[[katepano]]*. Normannit valtasivat kaupungin vuonna 1071. Kaupunki on kehittynyt edelleen nykyiseksi Bariksi.

## Rakennukset ja löydökset

Antiikin ajan kaupungista ei ole säilynyt kuin vähäisiä jäänteitä, koska myöhempi kaupunki on aina ollut samalla paikalla. Barin Città Vecchiassa sijaitsevan, 1100- tai 1200-luvulla rakennetun normannilinnan arvellaan sijaitsevan antiikin aikaisen akropoliin paikalla. Kaupungin löydöksiin lukeutuu muun muassa roomalaisaikaisia piirtokirjoituksia. Kaupungin ympäristöstä on löydetty paljon keramiikkaa, joka osoittaa kaupungin lyömien rahojen ohella voimakasta kreikkalaisvaikutusta.

## Lähteet

## Aiheesta muualla
Onkeion

**Onkeion** (, ) eli **Onkai** (, ) oli antiikin aikainen kylä tai pieni kaupunki Arkadiassa Kreikassa. Se sijaitsi lähellä Thelpusaa, mutta sen tarkempaa sijaintipaikkaa ei tunneta varmuudella. 

Onkeion sijaitsi Ladon (nyk. Ládonas) -joen varrella etelään Thelpusan kaupungista. Pausanias, joka kävi Onkeionissa 100-luvulla, johti paikan nimen sitä kreikkalaisen mytologian mukaan kerran hallinneesta Onkioksesta eli Onkoksesta, Apollonin pojasta. Muut lähteet mainitsevat Onkai-nimisen pienen kaupungin, joka on todennäköisesti sama paikka kuin Pausaniaan Onkeion.

Pausaniaan mukaan Onkeionissa oli Demeter Erinnykselle omistettu temppeli. Ohitettuaan kyseisen temppelin Ladon ohitti Apollon Onkaiateen temppelin ja sen vastarannalla sijainneen Asklepioksen temppelin.

William Martin Leake sijoitti Onkeionin nykyiseen Toumpítsiin noin kaksi kilometriä Thelpusan paikasta etelään. Sieltä on löydetty asutuksen sekä 500–400-luvulle eaa. ajoitetun temppelin jäänteet.

## Lähteet
Tarttuva sienimäinen aivosairaus

**Tarttuva sienimäinen aivosairaus** eli **TSE-sairaus** () on yleisnimi ihmisten ja eläinten taudeille, joissa aivokudos rappeutuu ja muuttuu rakenteeltaan pesusientä muistuttavaksi. Ne ovat eteneviä, parantumattomia ja kuolemaan johtavia sairauksia, ja ne tarttuvat prionien välityksellä.

## TSE-taudit ihmisissä
Ihmisten TSE-tauteja tunnetaan varmasti neljä:
* Creutzfeldt–Jakobin tauti, (engl. *Creutzfeldt-Jakob disease*, lyh. CJD), TSE-taudeista selvästi yleisin mutta silti hyvn harvinainen.
* Gerstmann–Sträussler–Scheinkerin tauti, äärimmäisen harvinainen perinnöllinen sairaus, joka johtaa aivojen rappeutumiseen ja kuolemaan. 
* Fataali familiaalinen insomnia, toinen erittäin harvinainen periytyvä tauti, jossa potilas lakkaa nukkumasta ja kuolee unettomuuden seurauksiin. 
* Kuru, Papua-Uudessa-Guineassa 1900-luvun puolivälissä havaittu harvinainen aivosairaus, joka liittyi hautajaisten yhteydessä harjoitettuun ihmissyöntiin.

## TSE-taudit eläimissä
Tunnetuimmat eläinten TSE-taudit ovat:
* Hullun lehmän tauti (, BSE). Voi tarttua ihmisiin, jolloin aiheuttaa Creutzfeld-Jacobin taudin yhden alalajin.
* Skrapi (engl. *scrapie*) eli vuohien ja lampaiden kutkatauti. Ei tiedetä tarttuneen ihmisiin.
* Hirvieläinten näivetystauti (, CWD) Pohjois-Amerikassa hirvissä, peuroissa ja muissa sorkkaeläimissä. Ei tiedetä tarttuneen ihmisiin.

TSE-sairauksia on havaittu myös turkiseläiminä kasvatetuissa minkeissä (*Transmissible mink encephalopathy*, TME), myös Suomessa vuonna 1966, sekä kissaeläimissä (*Transmissible feline encephalopathy*, TFE) ja sorkkaeläimissä.

## Lähteet
Gammelgården

**Gammelgården** on taajama Kalixin kunnassa Norrbottenin läänissä samannimisessä historiallisessa maakunnassa Ruotsissa. Taajamassa oli 270 asukasta vuoden 2023 lopussa.

## Lähteet
Pylai

**Pylai** (, ) oli antiikin aikainen kaupunki ja kaupunkivaltio (*polis*) Arkadiassa Kreikassa. Sen tarkempaa sijaintipaikkaa ei tunneta, mutta sen arvellaan sijainneen Arkadian länsiosassa.

Myöskään Pylain historiasta ei tiedetä mitään. Kaupungin mainitsee vain Stefanos Byzantionlainen. Pylai on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon pelkästään sillä perusteella, että tutkijat katsovat eräästä 400-luvulta eaa. peräisin olevasta piirtokirjoituksesta tunnetun etnonyymin *Parpylaios* () olevan Pylain kansalaisiin liittyvä etnonyymi.

## Lähteet
Teuthis

**Teuthis** () oli antiikin aikainen kaupunki ja kaupunkivaltio (*polis*) Arkadiassa Kreikassa. Se sijaitsi nykyisen Gortynían kunnan alueella nykyisen Dimitsánan kylän paikalla.

## Maantiede

Teuthiin kaupunki sijaitsi Arkadian keskiosissa. Kaupungilla oli akropolis eli yläkaupunki ja linnavuori sekä alempana sijainnut alakaupunki. Kaupunki sijaitsi täsmälleen nykyisen Dimitsánan paikalla, mikä hankaloittaa sen jäänteiden tutkimista. Teuthiista koilliseen sijaitsi Theisoa, kaakkoon Hypsus, etelään Gortys, lounaaseen Bufagion ja länteen Heraia.

## Historia

Teuthiin kaupunki oli olemassa arkaaiselta roomalaiselle kaudelle. Kaupunki oli liitossa Orkhomenoksen kaupungin kanssa ja saattoi olla poliksena sen alaisuudessa. Teuthis kuului myös Arkadian liittoon. Kaupungin kansalaisesta käytettiin etnonyymiä *Teuthidēs* () tai *Teuthidās* (). Megalopoliin kaupungin perustamisen yhteydessä vuonna 371/370 eaa. teuthislaiset päätettiin siirtää sinne, mutta ei ole tietoa siitä, pantiinko päätöstä koskaan toimeen. Ainakin Teuthiin kaupunki säilyi olemassa tämän jälkeenkin.

## Rakennukset ja löydökset

Teuthiin akropolis oli linnoitettu muureilla. Paikalta on löydetty klassisen kauden lopulle tai ehkä todennäköisemmin hellenistiselle kaudelle ajoitettujen muurien jäänteitä. Löydöksiin lukeutuu myös keramikan sirpaleita ennen kaikkea arkaaiselta ja hellenistiseltä kaudelta, mutta vähemmän klassiselta kaudelta. Pausaniaan mukaan Teuthiissa oli Afroditelle ja Artemiille omistetut pyhäköt.

## Lähteet
Torthyneion

**Torthyneion** (, myös *Torthyneon*, ; ) oli antiikin aikainen kaupunki ja kaupunkivaltio (*polis*) Arkadiassa Kreikassa. Se sijaitsi nykyisen Gortynían kunnan alueella noin kilometrin koilliseen nykyisestä Lástan kylästä.

## Maantiede

Torthyneionin kaupunki sijaitsi Arkadian pohjoisosassa. Kaupungista koilliseen sijaitsi Kafyai, itään Orkhomenos ja Elymia, etelään Helisson, Methydrion ja Theisoa, ja luoteeseen Halus.

## Historia

Torthyneionin historiasta ei tiedetä antiikin lähteistä mitään. Kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon sillä perusteella, että piirtokirjoituslähteiden perusteella sen kansalaisiin liittyen on tehty *[[theorodokos]]*- ja *[[proksenia]]*-sopimuksia muiden polisten kanssa. Kaupungin kansalaisesta käytettiin etnonyymiä *Torthyneus* ().

Kaupungin paikalla ja sen ympäristössä on suoritettu arkeologisia kaivauksia 1900-luvulla Theódoros Spyrópouloksen johdolla.

## Rakennukset ja löydökset

Kaupungin akropolis eli yläkaupunki on ollut ympäröity muurein, joista on löydetty osia. Kaupungin paikalta on löydetty myös jonkun hellenistiselle kaudelle ajoitetun rakennuksen jäänteet, keramiikan sirpaleita geometriselta hellenistiselle kaudelle sekä rahoja.

## Lähteet
Cilli (suku)

**Cilli** (, slov. *Celjski*) oli Steiermarkissa, nykyisen Celjen kaupungin ympäristössä, nykyään Sloveniaan ja Itävaltaan kuuluvilla alueilla hallinnut aatelissuku. Cillin kreiveillä oli valtakunnanruhtinaan arvo vuodesta 1436.

Suvun jäseniin kuuluivat:

*Hermann II, Cillin kreivi, (* n. 1355–1435), Hermann I:n poika, Krainin *Landeshauptmann*, Dalmatian, Kroatian ja Slavonian baani, naimisissa kreivitär Anna von Schaunbergin kanssa.
*Anna, edellisen tytär, Unkarin palatiini Miklós Garai nuoremman puoliso.
*Barbara (1392–1451), edellisen sisar, Unkarin, Böömin ja Saksan kuningatar, keisari Sigismund Luxemburgilaisen puoliso.
*Friedrich II, edellisen veli, murhasi vaimonsa, Veglia(Krk)-Modrušin kreivittären Elisabeth Frankopanin.
*Ulrich II (n. 1405–1456), valtakunnanruhtinas ja Cillin kreivi, Unkarin valtionhoitaja, Friedrich II:n ja Elisabeth Frankopanin poika, Serbian despootti Đurađ Brankovićin vävy.
*Anna, Hermann II:n serkun Vilhelmin tytär, Puolan kuningas Vladislav II Jagellon puoliso vuodesta 1402.

## Lähteet
Dane Cook

**Dane Jeffrey Cook** (18. maaliskuuta 1972) on yhdysvaltalainen koomikko ja näyttelijä. 

## Ura
Hän oli yksi ensimmäisiä internetiä ja sosiaalista mediaa markkinoinnissa hyödyntäviä koomikoita. Hän oli ensimmäinen koomikko, jonka komedia-albumi pääsi Billboardin top4-listalle kahdesti. Vuonna 2007 hänestä tuli toinen koomikko (Andrew Dice Clayn jälkeen), joka esiintyi useammassa show'ssa loppuunmyydyllä Madison Square Garden -areenalla.

Cookin huumori perustuu pääosin hänen omiin havaintoihinsa, ja hänen esityksiinsä kuuluu aiheita auto-onnettomuuksista nörttikulttuuriin ja työskentelyyn pikaruokaravintolassa. Cook tunnetaan omista slangitermeistään, kuten ”BK Lounge” (Burger King) ja ”sangwich” (sandwich). 

Cook nousi suosioon 2000-luvun alussa Comedy Centralin kautta ja hyödynsi Myspacea fanien kanssa yhteydenpitoon. Vuonna 2003 hän julkaisi ensimmäisen komedia-albuminsa *Harmful If Swallowed*. Hänen toinen albuminsa *Retaliation* (2005) nousi Billboardin listan kärkeen ja teki Cookista yhden aikansa suosituimmista koomikoista. Samana vuonna hän kiersi Yhdysvaltoja ”Tourgasm”-kiertueella ja isännöi *[[Saturday Night Live]]* -ohjelmaa, jossa hän teki historian pisimmän monologin. Cook tunnetaan myös ”Superfinger” (Su-Fi) -käsimerkistä, jonka hän kehitti komediallisena ”päivityksenä” perinteiselle keskisormieleelle. 

Cookin uraan on liittynyt myös kiistoja, kuten syytöksiä Louis C.K.:n materiaalin kopioinnista, mutta hän ei ole kommentoinut asiaa julkisesti.

Hän on myös luonut uraa elokuvanäyttelijänä, kuten miespääosat komediaelokuvissa *[[Kuukauden koheltajat]]* (Employee of the Month, 2006), *Good Luck Chuck* (Good Luck Chuck, 2007) ja *Tyttösi sun ja mun* (My Best Friend's Girl, 2008) sekä miessivuosa Kevin Costnerin tähdittämässä elokuvassa *[[Mr. Brooks]]* (Mr. Brooks, 2007).

## Lähteet
Tvrtko II

**Tvrtko II Kotromanić** (k. 1443), oli Bosnian kuningas vuosina 1404-1409, 1421-1443. Hän oli Tvrtko I Kotromanićin ja Dorotean poika, sekä Bulgarian tsaarin Ivan Stracimirin tyttären poika.

Hallituskautensa jälkipuoliskolla Tvrtko yritti ylläpitää läheisiä siteitä Unkariin. Vaikka hän oli ollut sulttaanin vasalli vuodesta 1426, Tvrtko palasi Unkarin yliherruuteen ja meni naimisiin yhden kuningas Sigismundin veljentyttären kanssa vuonna 1428. Tämä asetti Tvrtkon samaan asemaan Serbian despootti Đurađ Brankovićin kanssa, joka myös maksoi sulttaanille veroa (harač) ja oli myös Unkarin vasalli.

## Lähteet
Ihab Makhlouf

**Ihab Makhlouf** (; 21. tammikuuta 1973 Damaskos – joulukuu 2024 Damaskos) oli syyrialainen liikemies. Hän kuului Makhloufien liikemiesperheeseen ja oli yksi keskeisistä Bašar al-Assadin hallinnolle läheisistä liikemiehistä. Makhlouf oli Assadin serkku äidin puolelta. Hänen isänsä oli Mohammed Makhlouf. Makhlouf oli Hafez, Rami ja Iyad Makhloufin veli.

Makhlouf sai kandidaatin arvon liikehallinnossa Damaskoksen yliopistosta. Hän oli Syyrian kansainvälisen tiede- ja teknologiayliopiston sekä RAMAK Construction Co:n osaomistaja. Hän oli lukuisten yhtiöiden perustaja. Makhloufilla oli omistuksia Syyrian lisäksi myös Moskovassa. Makhlouf oli vuodesta 2011 Euroopan unionin ja vuodesta 2017 Yhdysvaltain pakotteiden kohteena. Makhlouf erosi toukokuussa 2020 Syriatel-yhtiön varapuheenjohtajan asemasta yhtiön ajauduttua kriisiin. Rami Makhlouf oli riitaantunut Assadin hallinnon kanssa; Ihab Makhlouf vakuutti uskollisuuttaan Assadille ja syytti veljeään tilanteesta. Ihab Makhlouf sai Assadin hallinnolta monopolioikeudet maan raja-alueiden verovapaisiin myymälöihin vuonna 2020. Vastaava sopimus Rami Makhloufin kanssa oli purettu viikkoja aiemmin.

Syyrialaiset ja turkkilaiset viestimet uutisoivat Makhloufin mahdollisesti kuolleen tämän yrittäessä paeta Beirutiin Assadin hallinnon kaaduttua. Uutisoinnin mukaan Makhlouf oli ollut veljensä, samassa yhteydessä haavoittuneen Iyad Makhloufin seurassa.

## Lähteet
Punta Gorda

**Punta Gorda** on pieni merenrantakaupunki Belizen eteläosan Toledon alueella Karibianmeren länsiosassa. Siellä asuu noin 5&nbsp;400 asukasta (yhden lähteen mukaan VL2022: , toisen ).

Punta Gorda on satama- ja kalastuskaupunki. Sinne johtaa Belizen eteläinen valtatie. Kaupungissa on myös pieni lentoasema. Yliopisto-opintoja voi suorittaa kaupungissa sijaitsevalla Belizen yliopiston eteläisellä kampuksella.


PGTBZE2.JPG|Torikauppaa.
Punta Gorda Belize-gm.jpg|Karibianmeren rantaa.

## Lähteet

## Aiheesta muualla
Vilmos Fraknói

**Vilmos Fraknói** (vuoteen 1874 **Frankl**, 1843–1924), oli unkarilainen historiantutkija ja katolinen titulaaripiispa.

Fraknói oli vuodesta 1875 Unkarin kansallismuseon kirjastonhoitaja, vuodesta 1879 Unkarin tiedeakatemian sihteeri, vuodesta 1889 sen varaesimies, vuodesta 1897 Unkarin museoiden ja kirjastojen ylitarkastaja. Hänen monilukuisista, Unkarin historiaa käsittelevistä tärkeistä julkaisuistaan mainittakoon: *Péter Pázmán ja hänen aikansa* (3 osaa, 1867-72), *Unkari ennen Mohácsin taistelua* (1884, myös saksaksi), *Kuningas Matias Hunyadin elämä* (1890, myös saksaksi), *Paavi Innocentius XI ja Unkarin vapautuminen turkkilais-ikeen alta* (1886. myös saksaksi), *Chronica Hungarorum vuodelta 1473* (myös saksaksi). Fraknóin aloitteesta perustettiin Roomaan unkarilainen historiallinen laitos, tarkoituksena Vatikaanissa olevien, Unkarin historiaa valaisevien lähteiden tutkiminen. Vuodesta 1884 hän johti suurta lähdejulkaisua: *Monumenta vaticana historiam regni Hungariae illustrantia*.

## Lähteet
Trapezus (Arkadia)

**Trapezus** ( tai *Trapezous*; ) oli antiikin aikainen kaupunki ja kaupunkivaltio (*polis*) Arkadiassa Kreikassa. Se sijaitsi luoteeseen nykyisestä Megalópolin kaupungista, ja sijoitetaan yleensä lähelle nykyistä Mavrián kylää.

## Maantiede

Trapezuksen kaupunki sijaitsi Parrhasiassa Arkadian lounaisosassa hieman Alfeios-joen länsipuolella noin yhdeksän kilometriä luoteeseen Megalopoliin kaupungista ja nykyisestä Megalópolista. Trapezuksen kaupunkivaltion hallussa olleen alueen kooksi on arvioitu alle 25 tai ainakin alle 100 neliökilometriä.

Trapezus on perinteisesti sijoitettu nykyisen Mavrián kylän tienoille noin yhdeksän kilometriä luoteeseen nykyisestä Megalópolista. Kaupungin sijaintipaikaksi on kuitenkin ehdotetty myös nykyistä Kyparíssiaa noin 1,4 kilometriä etelämpänä. *[[Barrington Atlas of the Greek and Roman World]]* -kartasto sijoittaa Trapezuksen Mavriáan, kun taas Kyparíssiaan se sijoittaa antiikin Basiliin kaupungin.

## Historia

Trapezuksen kerrottiin kreikkalaisessa mytologiassa saaneen nimensä perustajastaan Trapezeuksesta, Lykaonin pojasta, tai sanasta *trapeza* (), ”pöytä", koska Zeus oli kumonnut siellä pöydän, jolla Lykaon oli tarjonnut hänelle ihmislihaa sekoitettuna uhrieläinten lihaan. Trapezus oli mytologiassa Arkadiaa hallinneen Hippothooksen kuninkaallinen asuinpaikka hänen siirrettyä hallintonsa sinne Tegeasta.

Trapezus kuului Arkadian liittoon ja Parrhasian heimovaltion mukana oletettavasti myös peloponnesolaisliittoon. 400-luvulla eaa. Trapezus oli liitossa Mantineian kanssa. Kaupungin kansalaisesta käytettiin etnonyymiä *Trapezūntios* ().

Megalopoliin kaupungin perustamisen yhteydessä vuonna 371/370 eaa. Arkadian liitto päätti siirtää Trapezuksen väestön sinne *[[synoikismos|synoikismoksessa]]*. Trapezuslaiset kuitenkin vastustivat siirtoa. Lopulta osa heistä siirrettiin Megalopoliihin pakolla. Osa puolestaan jätti Peloponnesoksen ja siirtyi Vähään-Aasiaan Mustanmeren rannalla sijainneeseen toiseen Trapezukseen, jossa he saivat hyvän vastaanoton sukulaisina. Näin kaupunki lakkasi olemasta.

## Rakennukset ja löydökset

Trapezuksen perinteisesti oletetusta sijaintipaikasta nykyisestä Mavriásta on löydetty antiikin aikaisten rakennusten jäänteitä ja keramiikan sirpaleita. Trapezuksen toisesta ehdotetusta sijaintipaikasta Kyparíssiasta on löydetty kuitenkin huomattavampia jäänteitä: sieltä osittain kaivetun kaupungin kooksi on arvioitu noin 18 hehtaaria, ja siinä on ollut suunniteltu asemakaava ja se on ollut ympäröity suorakulmaisilla torneilla varustetuilla muureilla. Kyparíssian löydökset ajoittuvat 500–300-luvuille eaa.

Pausanias näki Megalopoliissa Heran, Apollonin ja muusien vanhat puiset patsaat, jotka oli siirretty sinne Trapezuksesta. Tästä voidaan päätellä, että ennen Megalopoliin perustamista Trapezuksessa oli kyseisten jumalten kultit ja näin oletettavasti myös pyhäköt.

## Lähteet
Trapezus

**Trapezus** ( tai *Trapezous*; ) voi viitata seuraaviin antiikin aikaisiin kaupunkeihin:

* Trapezus, kaupunki Arkadiassa Kreikassa
* Trapezus, kaupunki Pontoksessa Vähässä-Aasiassa
Géza Fejérváry

**Géza Fejérváry**, Komlós-Keresztesin vapaaherra (1833–1914), oli unkarilainen sotilas, valtiomies ja Unkarin pääministeri. 

Fejérváry kunnostautui Italian sodassa 1859. Hän tuli 1872 everstiksi Unkarin nostoväkeen ja kohta sen jälkeen valtiosihteeriksi sotaministeriöön, ja erosi vuonna 1884 sotapalveluksesta sotamarsalkkaluutnanttina. Fejérváry oli Unkarin sotaministerinä vuosina 1884-1903 järjestäen Unkarin nostoväen, sitten pääministerinä vuosina 1905-06, jolloin hänen ohjelmassaan oli muun muassa yleinen äänioikeus.

## Lähteet
Josef Lönnblad

**Karl Josef Lönnblad** (22. elokuuta 1866 Jomala – 22. tammikuuta 1954 Turku) oli suomalainen juristi ja pankinjohtaja.

Lönnbladin vanhemmat olivat laamanni Carl Constantin Lönnblad ja Ingeborg Matilda von Knorring. Hänen ensimmäinen puolisonsa vuodesta 1894 oli Anna Hilda Adamina Tammelander (k. 1936) ja toinen vuodesta 1937 Märtha Wilhelmina Silfverberg (k. 1941). Lönnblad tuli ylioppilaaksi Åbo lyceumista 1885 ja suoritti oikeustutkinnon 1889, varatuomarin arvon hän sai 1892. 

Lönnblad oli Turun hovioikeuden kanslisti vuodesta 1898, ylimääräinen viskaali vuodesta 1901 ja notaari 1902–1903. Turun Osakepankin toinen johtaja hän oli 1904–1906 ja pääjohtaja 1906–1920, Liittopankin Turun pääkonttorin johtaja 1921, Liikepankin johtaja 1922–1923 ja Turunmaan Pankin johtaja 1923–1932. Lönnbladilla oli myös useita luottamustoimia, mukaan lukien Turun kaupunginvaltuuston varapuheenjohtajuus 1912–1913 ja puheenjohtajuus 1914–1917 sekä Turun kauppakamarin puheenjohtajuus 1918–1930. 

## Lähteet
Lönnblad

**Lönnblad** on muun muassa seuraavien suomalaisten henkilöiden sukunimi:

* Frans Emil Lönnblad (1823–1887), juristi, senaattori ja Viipurin hovioikeuden presidentti
* Josef Lönnblad (1866–1954), juristi ja pankinjohtaja
* Mika Lönnblad (s. 1977), yleisurheilija
IM-2

**IM-2** (myös **CPLS 3**) on toinen Nasan *[[Commercial Lunar Payload Services]] (CLPS) -*ohjelmaan kuuluva Intuitive Machinesin miehittämätön kuulento. Laskeutuja on nimeltään *Athena* ja Nova-C -tyyppiä*.* IM-2 laukaistiin 27. helmikuuta 2025 Floridan Kennedyn avaruuskeskuksesta SpaceX:n Flacon 9 -raketilla. Laukaisussa mukana on toissiajaisena rahtina Nasan Lunar Trailblazer Kuun kiertolaisluotain. Athena laskeutui Kuuhun 6. maaliskuuta. Yhteys alukseen katkesi laskun yhteydessä. Kun yhteys saatiin takaisin, havaittiin, että alus on väärässä asennossa ja ei tuota riittävästi virtaa aurinkopaneeleillaan. 7. maaliskuuta todettiin, että virta aluksesta on loppunut. 

## Tehtävätavoite

Athena laskeutuisi Kuun etelänavalle tarkoituksenaan tutkia Kuun maanalaisia materiaaleja ja resurseja tuleville Artemis -lennoille käyttäen apunaan poraa sekä massaspektometriä.  Laskeutujan kyydissä on pieni *[[Micro-Nova Hopper]]* niminen drone otetaan käyttöön, jonka tarkoituksena olisi hyppiä Kuun pinnalla ja mitata ensimmäisen Kuun suoran vedyn pintamittauksen, joka auttaisi etsimään vettä Kuusta. Drone myös lentäisi yhteen Kuun kraaterin sisälle, tehden siellä mittauksia. IM-2:n mukana on myös *[[Polar Resources Ice Mining Experiment-1]] (PRIME-1)* -niminen jään etsintään tarkoitettu Nasan testi. PRIME-1:ssä on pora sekä massaspekrometri.  Laskeutujan mukana on myös Nokian LTE 4G verkko, jota testataan Kuussa. 

## Lähteet

## Aiheesta muualla
* Lennon verkkosivut
GrIFK Arena

**GrIFK Arena** on Grankulla IFK Fotboll -jalkapalloseuran omistana jalkapallohalli Kauniaisissa. Hallissa on täysimittainen jalkapallokenttä, lämmittelyalue ja kuntosali. 

Hallin koko on 101 x 74 m. Ison kentän koko on 95 x 62 m ja pienen kentän koko 62 x 42 m. Käytössä on 4 isoa maalia sekä 8 pientä maalia.

Halli on rakennettu vuonna 2017. Vuonna 2024 halliin uusittiin tekonurmi, jossa on biohajoava korkkitäyte. 

GrIFK Fotboll on hallin pääasiallinen käyttäjä, mutta vuoroja vuokrataan myös muille. 

## Lähteet
Tiesenhausen

**Tiesenhausen** on baltialainen kreivillinen ja vapaaherrallinen suku. Suomen historiaa sivuavista suvun jäsenistä mainittakoon Kaspar Tiesenhausen, joka kuningas Sigismundin sotaväen päällikkönä otti osaa hänen ja Kaarle-herttuan välisiin sotatapahtumiin myös Suomen puolella. Myöhemmin isovihan loppuvuosina olivat Venäjän hallituksen asettamina laamanneina (maaherroina) B. J. von Tiesenhausen Hämeen ja Porvoon lääneissä, O. J. von Tiesenhausen Pohjanmaalla; viimeksimainittu erotettiin vuonna 1718 virasta sen vuoksi että hän oli liian paljon tarkoittanut paikallisen väestön parasta.

## Viitteet

## Aiheesta muualla
*The von Tiesenhausen Family  ja
Dragonfly (avaruusluotain)

**Dragonfly** on Nasan tuleva auton kokoinen kahdeksalla eri roottorilla lentävä drooni, jonka tarkoituksena olisi tutkia eri alueita selvittääkseen Saturnuksen Titan-kuun mahdollisuuksia elämälle sekä kuun asuttamiselle.  Dragonfly laukaistaisiin heinäkuussa 2028 Falcon Heavy -raketilla ja saapuisi Titaniin vuonna 2034. Luotain toimisi Titanin pinnalla 2,5 vuotta, jonka jälkeen se lopettaisi toimintansa.  Nasan arvioiden mukaan Dragonfly tulisi maksamaan noin. 3,35 miljardia dollaria laukaisun kanssa.  Dragonfly on neljäs New Frontiers -ohjelman luotain. Luotain pystyy lentämään 10 metriä sekunnissa 30 minuutin ajan sekä lentämään 4000 metrin korkeuteen. 

Titan kiinnostaa tutkijoita sen tiheän ilmakehän takia, jonka avulla elämä pystyisi kehittymään Titanissa. 

## Historia
Vuonna 2005 Huygens -laskeutujaluotain laskeutui Titanin pinnalle ja antoi ensimmäiset tiedot Titanin tiheästä ilmakehästä. Tämä herätti tutkijoiden kiinnostuksen lähettää uusi luotain taivaankappaleelle tutkimaan sitä tarkemmin. 

## Tehtävät
Dragonflyn päätehtävä Titanissa on tutkia laajalla alueella useiden erilaisten alueiden pintaa, kemiaa sekä asuttavuutta. 

### Tieteelliset tavoitteet

* Analysoida näytteitä pinnalta
* Mitata kuun ilmakehää
* Tutkia metaanivarastoja kuussa
* Tutkia geologiaa, seismologista aktiivisuutta sekä maanalaista rakennetta kuussa
* Etsiä vettä
* Etsiä elämän merkkejä

lähde: 

## Tutkimuslaitteisto

* **DraMS** (**Dra**gonfly **M**ass **S**pectrometer) 
* **DraGNS** (**Dra**gonfly **G**amma-Ray and **N**eutron **S**pectrometer) 
* **DraGMet** (**Dra**gonfly **G**eophysics and **Met**eorology Package) 
* **DragonCam** (**Dra**gonfly **Cam**era Suite) 
* **DrACO** (**Dr**ill for **A**cquisition of **C**omplex **O**rganics) 

## Lähteet
Heli Backman

**Heli Backman** (s. 1970 Pori) on Maatalousyrittäjien eläkelaitos Melan toimitusjohtaja. Backman aloitti tehtävässään alkuvuodesta 2023. Ennen siirtymistään Melaan Backman toimi ylijohtajana sosiaali- ja terveysministeriössä. 

## Ura
Backman kirjoitti ylioppilaaksi Kuninkaanhaan lukiossa 1989 ja valmistui oikeustieteen maisteriksi Turun yliopistosta 1997.

Backman on työskennellyt työttömyyskassan johtajana vuosina 1997–2000. Tämän jälkeen hän toimi vuoteen 2008 saakka eläkkeisiin liittyvissä asiantuntijatehtävissä sosiaali- ja terveysministeriössä, sisäasiainministeriössä sekä valtiovarainministeriössä. Backman on toiminut eläkevakuutusyksikön johtajana sosiaali- ja terveysministeriössä 2009–2017, johtajana Eläketurvakeskuksessa 2017–2020 sekä osastopäällikkönä sosiaali- ja terveysministeriön sosiaaliturva- ja vakuutusosastolla 2020–2022.

Melan toimitusjohtajaksi Backman siirtyy edellisen toimitusjohtajan, Päivi Huotarin, jäädessä eläkkeelle.

## Luottamustehtävät
Backman on hallituksen jäsen Työeläkevakuuttajat TELAssa (2023–) sekä Pellervon taloustutkimuksessa (2023–). Lisäksi hän on vuodesta 2023 toiminut jäsenenä Eläketurvakeskuksen edustajistossa.

Backman oli Tapaturmavakuutuslaitosten liitto TVK:n hallituksen jäsen vuosina 2023–2024 sekä on toiminut muun muassa johtokunnan jäsenenä Finanssivalvonnassa vuosina 2020–2022, hallituksen jäsenenä Kansaneläkelaitoksessa vuosina 2020–2021 sekä Melan valtuuskunnan varapuheenjohtajana vuosina 2018–2020.

## Lähteet
José Roberto Figueroa

**José Roberto Figueroa** (15. joulukuuta 1959 Olanchito, Yoro, Honduras – 24. toukokuuta 2020) oli hondurasilainen jalkapalloilija, pelipaikaltaan hyökkääjä. Hän oli pituudeltaan 177-senttimetrinen. Hän edusti Hondurasin maajoukkuetta MM-kilpailuissa 1982 kolmessa ottelussa. Hän pelasi Primera Divisiónissa 46 ottelua ja teki 19 maalia.

## Lähteet
Tuomiorovastin pappila (Porvoo)

**Tuomiorovastin pappila** (ruots. *Domprostgården*) on entinen tuomiorovastin virka-asunto Porvoossa Uudellamaalla. Rakennuksen omistaa Porvoon seurakuntayhtymä ja nykyisin sitä käytetään juhla- ja kokoontumistilana.

## Historia ja arkkitehtuuri
Porvoon tuomiorovastin pappila sijaitsee Ison linnanmäen kupeessa Porvoon vanhassa kaupungissa. Paikalla on sijainnut pappila aina keskiajalta asti. Nykyinen rakennus on valmistunut vuonna 1840, ja se on remontoitu perusteellisesti vuonna 2016. Tyylisuunnaltaan rakennus edustaa empireä. Tuomiorovastin pappilan on suunnitellut arkkitehti Anton Wilhelm Arppe, joka työskenteli pitkään Carl Ludvig Engelin pääavustajana. Rakennuksen remontin arvioitiin maksavan noin kaksi miljoonaa euroa.

## Lähteet
Tuomiorovastin pappila

**Tuomiorovastin pappiloita** ovat ainakin:

* Kuopion tuomiorovastin pappila
* Porvoon tuomiorovastin pappila.
Domingo Drummond

**Domingo Drummond** (14. huhtikuuta 1957 Puerto Cortés, Honduras – 23. tammikuuta 2002) oli hondurasilainen jalkapalloilija, pelipaikaltaan hyökkääjä.

Drummond edusti koko 16-vuotisen ammattilaisuransa Platensea. Hän pelasi Hondurasin A-maajoukkueessa 34 ottelua ja teki yhden maalin. Hän kuului joukkueen kokoonpanoon MM-kilpailuissa 1982, jossa hän pelasi yhdessä ottelussa täydet minuutit.

## Lähteet
Eduardo Laing

**Eduardo Laing** (s. 27. joulukuuta 1958 Puerto Cortés, Honduras) on hondurasilainen ammattilaisuransa päättänyt jalkapalloilija, pelipaikaltaan hyökkääjä. Hän on toiminut myöhemmin väliaikaisena valmentajana Hondurasin maajoukkueelle.

Laing edusti seurajoukkuetasolla Marathónia, Platensea ja Deportes Progreseñoa. Hän pelasi Hondurasin A-maajoukkueessa 34 ottelua, joissa hän teki kahdeksan maalia. Hän kuului joukkueen kokoonpanoon MM-kilpailuissa 1982, jossa hän pelasi kaksi ottelua ja teki yhden maalin.

## Lähteet
Stuart Parnaby

**Stuart Parnaby** (s. 19. heinäkuuta 1982 Durham, Englanti) on englantilainen ammattilaisuransa päättänyt jalkapalloilija, pelipaikaltaan oikea laitapuolustaja. Hän on pituudeltaan 178-senttimetrinen.

Parnaby edusti seurajoukkuetasolla muutamia englantilaisseuroja ja voitti Englannin liigacupin kahdesti ensin Middlesbroughin kanssa vuonna 2004 ja myöhemmin Birmingham Cityn kanssa vuonna 2011. Hän pelasi Englannin Valioliigassa yhteensä 117 ottelua, joissa hän teki kaksi maalia ja antoi kolme syöttöä.

Maajoukkuetasolla Parnaby edusti Englannin alle 16-, 17-, 20- ja 21-vuotiaiden maajoukkueita.

## Lähteet

## Aiheesta muualla
Rodney Wallace

**Rodney Wallace** (s. 17. kesäkuuta 1988 San José, Costa Rica) on costaricalainen ammattilaisuransa päättänyt jalkapalloilija, pelipaikaltaan vasen keskikenttäpelaaja. Hän on pituudeltaan 180-senttimetrinen.

Wallace aloitti ammattilaisuransa D.C. Unitedissa kahden vuoden ajan 2009–2011. Hän pelasi joukkueessa yhteensä 50 ottelua, joissa teki kolme maalia ja antoi kahdeksan syöttöä. Hän siirtyi viideksi vuodeksi toiseen yhdysvaltalaisseuraan Portlandiin, jonka kanssa hän voitti MLS Cupin kaudella 2014–2015. Joukkue oli tilastoiltaan Wallacen uran merkittävin; hän pelasi yhteensä 138 ottelua, joissa hän teki 19 maalia ja antoi 20 syöttöä. Myöhemmin Wallace edusti yhdysvaltalaisia New York Cityä ja Kansas Cityä sekä uudestaan Portlandia. MLS olikin Wallacen uran merkittävin liiga ja hän pelasi siinä 204 ottelua, joissa teki 24 maalia ja antoi 27 syöttöä. Lisäksi hän edusti portugalilaista Aroucaa ja brasilialaista Sport Recifeä.

Wallace liittyi Costa Rican A-maajoukkueeseen syyskuussa 2011 ja pelasi 32 ottelua, jossa teki neljä maalia. Hän pelasi yhden maalin MM-kilpailuissa 2018 ja oli mukana voittamassa CONCACAF Central American Cupia kaudella 2012–2013.

## Lähteet
Kenner Gutiérrez

**Kenner Gutiérrez** (s. 9. kesäkuuta 1989 Alajuela, Costa Rica) on costaricalainen jalkapalloilija, pelipaikaltaan keskuspuolustaja. Hän on pituudeltaan 178-senttimetrinen ja on edustanut heinäkuusta 2024 Costa Rican Primera Divisiónissa pelaavaa Puntarenasia.

Gutiérrez on edustanut seuratasolla merkittävimpänä LD Alajuelensea, jonka kanssa hän on voittanut viidesti maan pääsarjamestaruuden. Hän on edustanut Costa Rican A-maajoukkuetta tammikuusta 2017 ja kuului joukkueen kokoonpanoon MM-kilpailuissa 2018 muttei pelannut yhdessäkään ottelussa.

## Lähteet
Toyota Corolla (1974)

**Toyota Corolla E30** on Toyotan valmistama henkilöauto, joka esiteltiin huhtikuussa 1974. Auto on Toyota Corollan kolmannen sukupolven malli. Autoa valmistettiin kaksiovisena ja neliovisena malleina (mallimerkinnät TE31, TE30, KE30). Autoa valmistettiin useina korimalleina, joita olivat kaksi- ja neliovinen sedan, kaksiovinen hardtop, sekä kaksi- ja neliovinen farmariauto. Valmistuskauden aikana Corollasta tuli eniten valmistettu auto.

## Lähteet

## Aiheesta muualla
Raúl Ruidíaz

**Raúl Ruidíaz** (s. 25. heinäkuuta 1990 Lima, Peru) on perulais-kroatialainen jalkapalloilija, pelipaikaltaan keskushyökkääjä. Hän on pituudeltaan 169-senttimetrinen ja edustaa MLS-liigassa pelaavaa Seattle Soundersia.

Ruidíaz on edustanut MLS-liigan lisäksi muun muassa monia eteläamerikkalaisjoukkueita. Hän on voittanut Seattle Soundersin kanssa CONCACAF Champions Leaguen ja MLS Cupin. Yhteensä hän on pelannut yhdysvaltalaisliigassa 24 ottelua ja tehnyt niissä kahdeksan maalia.

Ruidíaz liittyi Perun A-maajoukkueeseen kesäkuussa 2011 ja on pelannut joulukuuhun 2024 mennessä joukkueessa 54 ottelua, joissa hän on tehnyt neljä maalia. Hän kuului joukkueen kokoonpanoon MM-kilpailuissa 2018, jossa hän pelasi kahdessa ottelussa mutta jäi maaleitta.

## Lähteet
Toyota Corolla (1970)

**Toyota Corolla E20** on Toyotan valmistama henkilöauto, joka esiteltiin toukokuussa 1970. Auto on Toyota Corollan toisen sukupolven malli. Autoa valmistettiin kaksiovisena ja neliovisena malleina (mallimerkintä KE20). Autoa valmistettiin useina korimalleina, joita olivat kaksi- ja neliovinen sedan, kaksiovinen coupé, sekä kaksiovinen farmariauto. Toisen sukupolven mallin yhteydessä Corolla Sprinter -mallista tuli oma Toyota Sprinter -mallistonsa.

## Lähteet

## Aiheesta muualla
Toyota Corolla (1966)

**Toyota Corolla E10** on Toyotan valmistama henkilöauto, joka esiteltiin marraskuussa 1966. Auto on Toyota Corollan ensimmäisen sukupolven malli. Autoa valmistettiin kaksiovisena ja neliovisena korimalleina (mallimerkintä KE20). Autoa valmistettiin aluksi kaksiovisena sedanina, jonka jälkeen esiteltiin neliovinen sedan sekä kaksiovinen farmariauto. Auto sijotettiin Publica- ja Corona-mallien väliin Publicasta saatujen kokemuksien perusteella.

## Lähteet

## Aiheesta muualla
Viimeinen rantaleijona

**Viimeinen rantaleijona** on Tonislav Hristovin ohjaama dokumenttielokuva, joka valmistui 2023.

Kuuttakymmentä lähenevä Ivan on bulgarialainen naistenmies, mies joka seurustelee ammatikseen naisturistien kanssa Sunny Beachin lomakohteessa. Hän on tehnyt työtään neljäkymmentä vuotta, kommunismin ajoista lähtien.

Viimeisen rantaleijonan ovat käsikirjoittaneet Tonislav Hristov ja Kalle Aho. Elokuvan ovat tuottaneet Kai Nordberg ja Kalle Aho Making Movies -tuotantoyhtiöstä. 

Elokuva sai ensi-iltansa Tessalonikin kansainvälisillä elokuvajuhlilla maaliskuussa 2023.
## Lähteet

## Aiheesta muualla
* ''Viimeinen ranteleijona'' Ylen Areenassa.
Kasvu

**Kasvu** on Kolmoskanavan syksyllä 1987 esittämä, Fantasiafilmin tuottama ja Tapio Suomisen ohjaama draamasarja kiltin perhetytön muuttumisesta kovapintaiseksi punkkariksi. Pääosaa näyttelee tuottaja-käsikirjoittaja-kuvaaja Asko Apajalahden tytär Hanna Apajalahti, ja muissa keskeisissä osissa nähdään Jarmo Perälä (poikaystävä), Markku Huhtamo (isä), Olga Weckström (Misu) ja Hellevi Seiro (äiti). Sarjaan tehtiin aluksi 12 puolen tunnin jaksoa ja sitten keväällä 1988 esitetty kahdeksan jakson jatkosarja nimeltä **Ratkaisujen aika**. Nämä olivat harvoja Kolmoskanavan tilaamia kotimaisia draamasarjoja Tuomas Sallisen englanninkielisen poliisisarjan *[[Walker (televisiosarja)|Walker]]* ohella.

## Näyttelijät

## Vastaanotto
*Aamulehden* tuolloinen televisiokriitikko Hannu Raittila piti sarjaa päälleliimatun opettavaisena, dramatisoituna asennekasvatuksena. *Helsingin Sanomien* Jukka Kajava taas näki siinä sosiaalista ja yksilöllistä sanomaa huolimatta eräistä epäuskottavuuksista. Saman lehden Mikael Fräntin mielestä *Kasvu*-sarjan tekijät näyttivät tuntevan asiat ja tilanteet, joista kertovat, mutta pieni etäisyyden otto materiaaliin olisi ollut paikallaan. ”Moralisoinnista heitã ei voi syyttää, mutta he eivät olleet myöskään pystyneet sisäistämãän asioita loppuun.”

## Lähteet
Toyota Corolla (1979)

**Toyota Corolla E70** on Toyotan valmistama henkilöauto, joka esiteltiin maaliskuussa 1979. Auto on Toyota Corollan neljännen sukupolven malli. Autoa valmistettiin kaksiovisena ja neliovisena malleina (mallimerkinnät TE71, AE70, KE70). Autoa valmistettiin seitsemänä korimallina, joita olivat kaksi- ja neliovinen sedan, hardtop, coupé, liftback, sekä kaksi- ja neliovinen farmariauto. Autoa valmistettiin 10 miljoonaa kappaletta maaliskuuhun 1983 mennessä.

## Lähteet

## Aiheesta muualla
Pedro Gallese

**Pedro Gallese** (s. 23. helmikuuta 1990 Lima, Peru) on perulainen jalkapallomaalivahti. Hän on pituudeltaan 189-senttimetrinen ja edustaa MLS-liigassa pelaavaa Orlando Cityä.

Gallese on voittanut kahdesti Perun Primera Divisiónin Universidad San Martín de Porresin kanssa kausina 2007–2008 ja 2009–2010. Nykyisen seuransa Ornaldo Cityn kanssa hän on voittanut kerran Lamar Hunt U.S. Open Cupin kaudella 2021–2022. Hän on päästänyt MLS-liigassa joulukuulle 2024 mennessä 39 maalia ja pelannut kahdeksan ottelua päästämättä maaliakaan.

Gallese liittyi Perun A-maajoukkueeseen elokuussa 2014 ja on pelannut joukkueessa 114 ottelua. Hän kuului joukkueen kokoonpanoon MM-kilpailuissa 2018, jossa hän pelasi kolmessa ottelussa täydet minuutit.

## Lähteet
Pyroniini Y

**Pyroniini Y** (C17H19N2OCl) on ksanteenirekenteinen aromaattinen orgaaninen yhdiste. Yhdistettä käytetään väriaineena esimerkiksi mikroskopiatutkimuksissa.

## Ominaisuudet, valmistus ja käyttö
Huoneenlämpötilassa pyroniini Y on vihreää tai kellanpunaista kiteistä ainetta. Yhdiste liukenee hyvin veteen ja hieman heikommin muun muassa etanoliin ja glykoliin. Liuokset ovat punartavia ja niillä on keltainen fluoresenssi.

Pyroniini Y:n valmistuksen ensimmäisessä vaiheessa 3-dimetyyliaminofenoli reagoi formaldehydin kanssa. Muodostuva leukoväri hapetetaan pyroniini Y:ksi esimerkiksi typpohapokkeen tai isoamyylinitriitin avulla.

Pyroniini Y:tä käytetään mikroskopiatutkimuksissa erityisesti selektiiviseen nukleiinihappojen värjäykseen metyylivihreän kanssa. Pyroniini Y värjää RNA:n punaiseksi ja metyylivihreä värjää DNA:n vihreäksi. Pyroniini Y värjää soluliman punaiseksi ja tätä käytetään erityisesti maksasolujen tutkimuksissa.

## Lähteet
Luettelo Helsingin seurakunnista

Tämä on **luettelo Helsingin seurakunnista**. Luettelo käsittää nykyisin toiminnassa olevat ja lakkautetut seurakunnat jotka ovat sijainneet nykyisen Helsingin kaupungin alueella.

## Nykyiset seurakunnat

## Entiset seurakunnat

## Katso myös
* Uskonto Helsingissä

## Lähteet